謝安琪失落金像獎影后 張繼聰力撐:只係口味上嘅分別
2024年04月21日 09:01
東網電視
更多新聞短片
藝人張繼聰昨日以宣傳大使身份全港中學微電影創作大賽,分享做演員的心路歷程,鼓勵所有有志未來成為演員的年輕一代,又謂自己有興趣成為導演:「好矛盾,想開動但又發覺唔係咁容易,所以依家都喺講嘅階段,希望今日分享唔單止鼓勵到學生,仲可以鼓勵埋自己。」指手上已經有劇本和編劇商討了幾年,但始終香港電影製作不易,亦難找投資者。問到張繼聰想拍甚麼題材電影?他說:「我好都想拍,自己演喜劇多啲,但作為演員就想拍正劇。」透露一部有關拳擊題的電影是在幾年前準備的,他亦有參與劇本製作部分,希望能在今年上映。
提到張繼聰剛在外地舉辦完音樂會,他指有巡迴演唱會的計劃,但中間卻有電影拍攝,所以未必能在今年內實現:「因為嚟緊呢兩三個月我都未必喺香港,所以我呢個show喺攤長嚟做。」謂非常享受在台上演出。
談到太太謝安琪失落金像獎「最佳女主角」,張繼聰表示能夠入圍就當贏,而且太太相當堅強,不需要安慰:「其實好難比,仲要五個演員演唔同嘅電影,就算演同一套都未必比較到,當演員達到一個水準,就係口味上嘅分別,所以入圍已經喺一個好好嘅肯定(仔女有冇失望?)緊係冇啦,我哋屋企從來冇擺過獎出嚟,所以啲小朋友都唔會將獎狀睇得好重。」